A Bizottság határozata
(1990. július 30.)
a friss hús Közösségbe történő behozatalára feljogosított namíbiai létesítmények jegyzékéről
(90/432/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 89/662/EGK irányelvvel [1] módosított, a szarvasmarhafélék, a sertések, a friss hús és húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikkének (1) bekezdésére és 18. cikkének (1) bekezdésére,
mivel harmadik országokban található létesítményekből csak akkor engedélyezhető friss hús behozatala a Közösségbe, ha azok megfelelnek a 72/462/EGK irányelvben megállapított általános és különleges feltételeknek;
mivel Namíbia függetlenné vált, szükséges összeállítani azon létesítmények jegyzékét, amelyeket az országban a friss hús Közösségbe való behozatalára feljogosítottak;
mivel e létesítményeket rendszeresen ellenőrzik az Afrika déli részén zajló közösségi kiküldetések keretében, a 72/462/EGK irányelv 5. cikke, valamint a szarvasmarhafélék, sertés és friss hús tagsággal nem rendelkező országokból való behozatala tekintetében végzendő helyszíni ellenőrzések végrehajtásáról szóló 86/474/EGK bizottsági határozat [3] 2. cikkének (1) bekezdése szerint;
mivel a Namíbiában található létesítményekben a higiéniai színvonal kielégítőnek tekinthető, és ilyen körülmények között azok felvehetők a Közösségbe történő kivitelre feljogosított létesítmények jegyzékére;
mivel a mellékletben felsorolt létesítményekből származó friss hús behozatala továbbra is máshol megállapított, különösen az állategészségügyre, a friss húsban jelenlévő szermaradványok vizsgálatára és egyes hormonhatású anyagok állattenyésztésben való felhasználásának tilalmára vonatkozó közösségi rendelkezések hatálya alá tartozik;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) A mellékletben felsorolt, Namíbiában található létesítmények az említett melléklet alapján ezennel engedélyt kapnak a friss hús Közösségbe történő behozatala tekintetében.
(2) A mellékletben felsorolt létesítményekből származó behozatal továbbra is máshol megállapított közösségi állat-egészségügyi rendelkezések hatálya alá tartozik.
2. cikk
A tagállamok megtiltják a mellékletben fel nem sorolt létesítményekből származó friss hús behozatalát.
3. cikk
Ennek a határozatnak a tagállamok a címzettjei.
Kelt Brüsszelben, 1990. július 30-án.